རྒྱ་ནག་མྱུར་ཚད་མགྱོགས་པོའི་དཔལ་འབྱོར་འཕེལ་རྒྱས་ལ་བརྟེན་ནས་སྟོབས་ཆེན་རྒྱལ་ཁབ་ཀྱི་ངོ་བོ་འཐོན་བཞིན་ཡོད་པ་ནི་དགའ་སྤྲོ་བྱེད་འོས་པ་ཞིག་ཡིན་ལ།འཛམ་གླིང་གི་སྡིངས་ཆའི་ཐོག་གལ་ཆེའི་ཞབས་འདེགས་བསྒྲུབ་རྒྱུའི་ཆ་རྐྱེན་དང་གོ་སྐབས་ཡོད་པ་ཡིན།ད་ལྟའི་དབུ་ཁྲིད་རྣམས་ཀྱིས་འཆམ་མཐུན་གྱི་སྤྱི་ཚོགས་དང་།ཞི་བའི་སྒོ་ནས་ཡར་རྒྱས་ཞེས་བརྗོད་པའི་ལྟ་གྲུབ་དེ་དག་ལག་ལེན་འཁེལ་རྒྱུར་འཛམ་གླིང་ཕལ་མོ་ཆེས་རེ་སྒུག་བྱེད་བཞིན་ཡོད།ལྟ་གྲུབ་དེ་དག་དོན་འཁེལ་ཡོང་བར་དཔལ་འབྱོར་ཡར་རྒྱས་རྐྱང་པས་མི་ཆོག་པར་ཁྲིམས་ཀྱི་དབང་སྒྱུར་དང་།ཕྱི་གསལ་ནང་གསལ།གནས་ཚུལ་མཁོ་སྤྲོད།་བརྗོད་རང་དབང་བཅས་ཚད་ལོངས་པ་ཞིག་ངེས་པར་ཡོང་བ་བྱེད་དགོས།རྒྱ་ནག་མི་དམངས་སྤྱི་མཐུན་རྒྱལ་ཁབ་ནི་མི་རིགས་མང་པོ་འདུས་པའི་རྒྱལ་ཁབ་ཅིག་ཡིན་སྟབས།རྒྱལ་ཁབ་བརྟན་ལྷིང་ཡོང་བར་མི་རིགས་ཁག་དོན་དམ་གྱི་འདྲ་མཉམ་དང་།མི་རིགས་སོ་སོའི་ཐུན་མིན་གྱི་ངོས་འཛིན་སྲུང་སྐྱོབ་བྱ་རྒྱུའི་རང་དབང་བཅས་ངེས་པར་དུ་ཡོད་དགོས།